《寄张仲举助教》
元代·成廷圭

三寄新诗竹下来，多君高兴忆东淮。尘埃没马昏归舍，风雨听鸡晓入斋。

此日阳城须谏议，当时方朔谩诙谐。曼曼花底相思夜，酒满春城月满街。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。